Прадстаўнікі Сусветнага банка мелі сустрэчы ў беларускім урадзе, дзе абмяркоўваліся захады па рэфармаванню сістэмы выплаты падаткаў, абароне інвестараў і па скарачэнню выдаткаў на знешні гандаль. Цяпер праводзяцца кансультацыі з Мінфінам і Мінэканомікі Беларусі па далейшым спрашчэнні працэдур банкруцтва, разглядаецца магчымасць развіцця інстытута антыкрызісных кіраўнікоў. “Беларусь дабілася значных вынікаў у паляпшэнні бізнес-клімату. Аднак прыватны сектар мусіць канкураваць з дзяржаўным на роўных умовах. Мы ўжо думалі, якім чынам можна павялічыць долю прыватных прадпрыемстваў у валавым унутраным прадукце з 30 працэнтаў, — заявіў журналістам пастаянны прадстаўнік Сусветнага банка ў Беларусі Іван Велеў.